Աա՜, կպե՜լ են, կոպտորե՛ն կպել են պարոն Ֆարմանյանի կերակրատաշտի տիրոջը, իսկ դա երբեք ու ոչ մեկին նրա կողմից ներելիք բան չէ: Հետաքրքրականն այն է, որ գյուտ արածի պես պարոն Ֆարմանյանը զարմանում է դեպքերի այնօրինակ դասավորությունից, որպիսին Արա Մինասյանին քրեական հետախուզում հայտարարելու, ժամեր անց նրա որդուն՝ Միքայել Մինասյանին, դեսպանի պաշտոնից հետ կանչելու «զուգադիպությունն» է հանրապետությունից Նիկոլ Փաշինյանի բացակայության հետ: Իհարկե կարելի է «նաշատիրնի սպիրտ» դեմ տալ Ֆարմանյանի պնչերին՝ հիշեցնելու համար, որ երկրում ամեն կարգի այլանդակություն լինում էր հատկապես այն ժամանակ, երբ իր քաղաքական հայր Սերժ Սարգսյանը ոտքը դնում էր երկրի սահմաններից դուրս, բայց թե ինչ հուշես կամ հիշեցնես մեկին, ով դարձել է մերօրյա Ալիսա, ու ապրում է ծուռ հայելիների իր աղջկական թագավորությունում: